చెన్నై: పార్టీ కార్యకలాపాలకు తాను దూరంగా ఉన్నట్టు నెలరోజుల క్రితం ప్రకటించిన ఆ పార్టీ డిప్యూటీ ప్రధాన కార్యదర్శి టీటీవీ దినకరన్ తాజాగా పార్టీ కార్యకలాపాలు కొనసాగించనున్నట్టు చెప్పారు. స్పెషల్ కోర్టు ఆదేశాలతో బెయిల్పై విడుదలైన దినకరన్ శనివారంనాడు చెన్నైకి చేరుకున్నారు. ఎన్నికల అధికారికి లంచం ఇవ్వచూపారన్న ఆరోపణలపై దినకరన్ను ఏప్రిల్ 25న ఢిల్లీ పోలీసులు అరెస్టు చేశారు. వ్యక్తిగత పూచీకత్తు, పలు షరతులపై బెయిల్ను ప్రత్యేక కోర్టు మంజూరు చేయడంతో చెన్నై చేరుకున్న ఆయనకు అభిమానులు స్వాగతం పలికారు. ఈ సందర్భంగా మీడియాతో ఆయన ఉత్సాహంగా మాట్లాడారు. మళ్లీ మీరు పార్టీ కార్యకాలాపాల్లో పాల్గొంటారని మీ మద్దతుదారులు చెబుతున్నారని అన్నప్పుడు 'మళ్లీ ఏమిటి? పార్టీ వ్యవహారాలు నడుపుతూనే ఉన్నాను. ఢిల్లీ పరిణామాలు (అరెస్టు) ఇందులో భాగమే' అని దినకరన్ సమాధానమిచ్చారు. పార్టీ నుంచి తన మేనత్త, పార్టీ ప్రధాన కార్యదర్శి శశికళ మినహా తనను తొలగించే అధికారం ఎవరికీ లేదని ఆయన అన్నారు. అక్రమ ఆస్తుల కేసులో దోషిగా నిర్దారించడంతో శిశకళ బెంగళూరు పరప్పన  అగ్రహార జైలుకు వెళ్లే రోజు పార్టీ డిప్యూటీ ప్రధాన కార్యదర్శిగా దినకరన్ను నియమించారు.కాగా, బెయిల్పై విడుదలైన తనను ఎమ్మెల్యేలు, ఎంపీలు కేవలం అభిమానంతోనే కలుసుకున్నట్టు దినకరన్ చెప్పారు. 'వారంతా నా మిత్రులు. 40 రోజుల తర్వాత జైలు నుంచి విడుదలయ్యాను. నా మీద ప్రేమతోనే స్వాగతం పలికేందుకు వారు వచ్చారు. రాజకీయ కారణంగానో మరో కారణం వల్లో కాదు' అని ఆయన తెలిపారు. బెయిల్పై విడుదలైన తర్వాత దినకరన్ను న్యూఢిల్లీలోని ఓ హోటల్లో కలుసుకున్న వారిలో ముగ్గురు మంత్రులతో సహా ఎనిమిది మంది ఎమ్మెల్యేలు, పార్లమెంటరీ పార్టీ నేత పి.వేణుగోపాల్, ఎంపీలు వి.ఏళుమలై, పి.నాగరాజన్ ఉన్నారు. కాగా, పార్టీ వ్యవహారాలు నడుపుతూనే ఉన్నట్టు దినకరన్ వ్యాఖ్యలను తమిళనాడు పర్యావరణ శాఖ మంత్రి దిండిగుల్ సి.శ్రీనివాసన్ సమర్ధించారు. 'ఆయన చెప్పింది నూటికి నూరు పాళ్ల నిజం. పార్టీ నుంచి దినకరన్ను తప్పించలేదు. పార్టీ కార్యక్రమాలకు తనంత తానుగానే దూరంగా ఉంటున్నట్టు అప్పట్లో ఆయన చెప్పారు. అలాంటి నిర్ణయం తీసుకునే అధికారం ఆయనకు ఉంది కూడా' అని ఆయన అన్నారు.
chennai: party kaaryakalaapaalaku taanu dooramgaa unnattu nelarojula kritam prakatinchina aa party deputy pradhaana kaaryadarsi ttv dinakaran taajaagaa party kaaryakalaapaalu konasaginchanunnattu cheppaaru. speshal kortu aadesaalato beyilpai vidudalaina dinakaran sanivaaramnaadu chennaiki cherukunnaru. ennikala adhikaariki lancham ivvachuupaaranna aaropanalapai dinakarannu epril 25na dhilli poliisulu arestu chesaru. vyaktigata poocheekattu, palu sharatulapai beyilnu pratyeka kortu manjuru cheyadamtho chennai cherukunna aayanaku abhimaanulu swaagatam palikaaru. ee sandarbhamgaa meediatho aayana utsaahamgaa matladaru. malli meeru party karyakalapallo paalgontaarani mee maddatudaarulu chebutunnarani annappudu 'malli emiti? party vyavahaaraalu naduputune unnaanu. dhilli parinaamaalu (arestu) indulo bhagame' ani dinakaran samaadhaanamichaaru. party nunchi tana menatta, party pradhaana kaaryadarsi sasikala minaha tananu tolaginche adhikaaram evariki ledani aayana annaru. akrama aastula kesulo doshigaa nirdaarinchadamtoe sisakala bengaluru parappana  agrahara jailuku velle roju party deputy pradhaana kaaryadarsigaa dinakarannu niyaminchaaru.kaga, beyilpai vidudalaina tananu emmelyelu, empeelu kevalam abhimaanamtoone kalusukunnattu dinakaran cheppaaru. 'vaarantaa naa mitrulu. 40 rojula tarvaata jailu nunchi vidudalayyaanu. naa meeda premathone swaagatam palikenduku vaaru vachaaru. rajakeeya kaaranamgaano maro kaaranam vallo kaadu' ani aayana telipaaru. beyilpai vidudalaina tarvaata dinakarannu newdhilleeloni oo hotallo kalusukunna vaarilo mugguru mantrulatho sahaa enimidi mandi emmelyelu, parlamentary party netha pi.venugopal, empeelu vi.elumalai, pi.nagarajan unnaaru. kaga, party vyavahaaraalu naduputune unnattu dinakaran vyaakhyalanu tamilanadu paryaavarana saakha mantri dindigul si.srinivasan samardhinchaaru. 'aayana cheppindi nootiki nooru paalla nijam. party nunchi dinakarannu tappinchaledu. party kaaryakramaalaku tananta taanugaane dooramgaa untunnattu appatlo aayana cheppaaru. alanti nirnayam teesukune adhikaaram aayanaku undi kuudaa' ani aayana annaru.